Pročitajte pjesmu (odrasla osoba čita, dijete sluša i pamti), nakon toga zaokružite točne odgovore.

**ZEKO I PISANICE**

JURI ZEKO ŠUMICOM

PO MIRISNOJ ROSI.

KOŠARICU ŠARENIH

PISANICA NOSI.

KOŠARICU OSTAVLJA,

NAĆI ĆE JE DJECA,

ŠTO SU GNIJEZDO SLOŽILA

ZA MALENOG ZECA.

OSTAVLJA I PILIĆA

NEK SPAVA U TRAVI,

NEK I ON S DJEČICOM

JUTROS USKRS SLAVI.

Tko juri?

Gdje je zeko?

Što zeko nosi?

Što je u košarici? Nacrtaj!

Tko će naći košaricu?

Što su djeca složila za zeca?

Tko će s djecom slaviti Uskrs?